  Анжелика Тихонова корреспондент Грак черкогуртысь «Лидер» лулчеберет юртын «Культура» йӧскалык ӵектос улсын 3D кинозал усьтӥзы. Табере Гракын но бускель гуртъёсын улӥсьёс Россиын но кунгож сьӧрын потӥсь выль киноосты, мультфильмъёсмы кыдёке ветлытэк учкыны быгатозы.Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Кинозалэз выльдыны 5 миллион манет висъязы. Коньдонэн 3D фильмъёсты возьматыны луонлыкен проектор, экран, куара тӥрлык, контрольно-кассовой тӥрлык но учкисьёслы 100 пуконъёс басьтӥзы Владимир Соловьёв, Удмуртиысь лулчеберетъя министр Пусъём, Удмуртия кинозалъёсты выльдонъя программае 2015-тӥ арысен пыриське. Грак ёросысь культура юрт элькунамы 13-ез луиз, кытын вылӥ ӟечлыко фильмъёсты возьматъялозы. Матысь дыре, толсуре, сыӵе кинозал Якшур-Бӧдьяысь ивортодэтъя но лулчеберетъя центрын но усьтӥськоз.  Тодэ вайытом, «Айкай» театр Короленко нимо театрлэн азьвыл юртаз концертъёс ортчытъялоз.  Тегъёс: Лулчеберет Удмуртия кинотеатр Грак  